**УСТАВ**

на

**Народно читалище „Димитър Благоев-1956г."** с.Първомай приет на общото събрание на членовете на читалището

на26.02.2010г.

Променен и редактиран на общо събрание

на 23.02.2018г.

23.02.2018 г.

с.Първомай

**ГЛАВА ПЪРВА**

**ОБЩИ ПОЛОЖЕНИЯ**

**Чл.1** Народно читалище "Димитър Благоев-1956г." е самостоятелна, независима, самоуправляваща се културно-просветна организация на населението от село Първомай. То е изградено и работи върху принципите на демократизма, доброволността и автономията. В своята дейност то изпълнява и държавни културно-просветни задачи.

**Чл.2** Читалището не е политическа организация. В неговата дейност могат да участват всички жители без ограничения за възраст, партийна, етническа и религиозна принадлежност.

**Чл.З** Читалището работи в тясно взаимодействие с учебни заведения, културни институти, с обществени и други организации, извършващи културно-просветна работа.

**Чл.4** Читалището подържа връзки и координира съвместната работа с Кметството, Общината и други държавни органи, на които законите възлагат определени задължения в областта на културата. В дейността си читалището се съобразява с Конституцията, законите и главно Закона за народните читалища, нормативни актове на Правителството, Областната управа и Общинския съвет.

**Чл.5** Читалището може да се сдружава на местно и национално равнище с други читалища за определени периоди по решение на настоятелството.

**Чл.6** Читалището е юридическо лице с нестопанска цел. То се представлява от председателя или упълномощено писмено от него лице.

**ГЛАВА ВТОРА**

**ЦЕЛИ И ЗАДАЧИ**

**Чл.7** Цел и задача на НАРОДНОТО ЧИТАЛИЩЕ " ДИМИТЪР БЛАГОЕВ-1956г." е да създава, опазва и разпространява духовни ценности, за да развива творческите способности и да задоволява културните потребности и интереси на населението от с.Първомай, да разкрива условия за общуване между хората, да помага и организира стопански и културни почини в своя район, да развива и обогатява социалната и образователната дейност в селото, да осигурява достъп до информация.

**Чл.8** Народно читалище "Димитър Благоев-1956":

а) обогатява културния живот и обслужва свободното време на хората в района на селото.

б) допринася за укрепване на знанията и интересите към науката, изкуствата и културата.

в) създава условия за развитие и изява на творческите способности на младото поколение

г) подържа, обогатява и развива народните обичаи и традиции

д) въздейства за издигане културата на труда, бита и отношенията между хората

е) възпитава в дух на демократизъм, родолюбив и общочовешка нравственост.

**Чл. 9** Народно читалище "Димитър Благоев-1956г."осъществява своите цели и задачи чрез различни форми и средства като:

а) общодостъпна библиотека

б) самодейни колективи, школи и курсове за изучаване на чужди езици, научно-технически знания, битова култура и др.

в) дискотека

г) концерти, спектакли, театър, изложби

д) празници и ритуали

е)създаване и поддържане на електронни информационни мрежи; предоставяне на компютърни и интернет услуги

ж) извършване на допълнителна стопанска дейност, свързана с предмета на основната дейност и в съответствие с действащото законодателство, с изключение на използването на читалищната база за клубове с политически, цели, за обсебването от религиозни секти и други дейности, противоречащи на закона и националното ни самосъзнание и традиции.

з) Читалището няма право да организира или предоставя помещенията и имуществото си за хазартни игри и нощни заведения както и на председателя, секретаря, членове на настоятелството и проверителната комисия и на членове на техните семейства.

**ТРЕТА ГЛАВА**

**УЧРЕДЯВАНЕ И ЧЛЕНСТВО**

**Чл.10** *(ал.1)* Народно читалище "Димитър Благоев" е учредено (основано) през 1956г.

*ал.2* Дейността на читалището се прекратява по решение на общото събрание на неговите членове с явно гласуване на 2/3 от присъстващите.

*ал.З* Читалището придобива качеството на юридическо лице, след вписването му в регистъра за организациите за нестопанска цел в БОС, в чийто район е седалището на читалището.

*ал.4* Вписването на читалището в регистъра на окръжния съд се извършва по писмена молба от настоятелството, към която се прилагат:

1. Протокола от Общото събрание
2. Уставът на Читалището, подписан от учредителите
3. Нотариално заверен образец от подписите на лицата, представляващи читалището и валидния печат на читалището

*ал.5* В регистъра се вписват:

***1.Наименованието и седалището на читалището и източникът на първоначалното му финансиране;***

***2. Уставът;***

***З. Имената на членовете на настоятелството и на проверителната комисия на читалището;***

***4. Името и длъжността на лицето, което представлява читалището;
5. Настъпилите промени по т.1-4.***

*ал.6* Всяка промяна в обстоятелствата по ал.З трябва да бъде заявена в 14-дневен срок от възникването й.

*ал. 7* Читалищното настоятелство в 7-дневен срок от вписването на читалището в съдебния регистър подава заявление с необходимите документи за вписване в публичния регистър на народните читалища и читалищните сдружения, който се води от министъра на културата.

**Чл. 11** *ал.1* Членовете на читалището са: индивидуални, колективни и почетни.

*ал.2* Индивидуалните членове са български граждани. Те биват действителни и спомагателни.

а)действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани.

б)спомагателните членове са лица до 18 години, които нямат право да избират и да бъдат избирани; те имат право на съвещателен глас.

в)колективните членове съдействат за осъществяване целите на читалището и обогатяването на материалната база и имат право на един глас в общото събрание.

Колективните членове могат да бъдат:

* професионални организации
* стопански организации
* търговски дружества
* кооперации и сдружения
* културно-просветни любителски клубове и творчески колективи

 г) почетни членове могат да бъдат български и чужди граждани с изключителни заслуги към читалището.

*ал.З* Член на читалището може да стане всеки български гражданин с устно заявление до настоятелството, което взема решение за приемане или отхвърляне. След издаване на членска карта се внася членски внос в размер, както следва:

- за ученици и пенсионери - 3 лева годишно

- за всички останали - 6 лева годишно

*ал. 4* Членове на читалището се приемат до 7 (седем) дни преди провеждане на Общото събрание. Същите имат право на глас на събранието.

**Чл.12** Действителните почетни членове на читалището имат право:

а)да избират и да бъдат избирани в ръководните органи с най-малко двегодишен стаж като членове на читалището

б)да участват в обсъждането на всички въпроси от дейността на читалището

в)да получават информация за работата на ръководните им органи.

г)ползват с предимство базата и дейностите на читалището.

**Чл.13** Членовете на читалището са длъжни:

а) да спазват устава

б) да плащат членски внос до края на всяка календарна година

в) да пазят и обогатяват читалищното имущество

г) да защитават престижа и интересите на читалището

**ГЛАВА ЧЕТВЪРТА**

**ОРГАНИ НА САМОУПРАВЛЕНИЕ**

**Чл.14** Органите на самоуправление на читалището са:

а) Общото събрание

б) Настоятелството

в) Проверителна комисия

**Чл.15** *ал.1* Върховен орган на читалището е общото събрание на неговите членове, които трябва да са най-малко 50 бр.

*ал.2* Общото събрание се свиква най-малко един път в годината като отчетно и на 3 години като отчетно-изборно.

Събранието е законно, ако е обявено най-малко 7 дни преди определената дата и на него присъстват най-малко половината от членовете, имащи право на глас. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

*ал.З* Извънредно общо събрание се свиква по решение на настоятелството, по искане на проверителната комисия или по искане на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

*ал.4* Поканата за събранието трябва да съдържа: дневен ред, дата, часът и мястото за провеждането му и кой го свиква. Тя трябва да бъде получена срещу подпис или връчена не по-късно от 7 (седем) дни преди датата на провеждане. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

**Чл.16**. *ал.1* Общото събрание има следните правомощия:

а) изменя и допълва устава;

б) избира и освобождава членовете на настоятелството, проверителната комисия и председателя на читалището с явно или тайно гласуване;

в) приема вътрешни актове, необходими за организацията на дейността на читалището;

г) изключва членове на читалището;

д) определя основни насоки за дейността на читалището;

е) взема решение за членуване или прекратяване на членството в читалищно сдружение;

ж) приема бюджета на читалището и годишния отчет на читалището до 30 март на следващата година;

з) определя размера на членския внос;

и)отменя решения на органите на читалището; к)взема решения за прекратяване на читалището;

л) взема решения за отнасяне до съда за незаконосъобразни действия на ръководството или отделни членове.

*ал.2* Решенията на Общото събрание са задължителни за другите органи на читалището.

*ал.З* Решенията по чл.16 буква "а", "г", "и", "к" се вземат с мнозинство най-малко 2/3 от всички членове. Останалите решения се вземат с мнозинство повече от половината от присъстващите членове.

**Чл.17** *ал.1* Изпълнителен орган на читалището между общите събрания е настоятелството, което се избира за срок от 3 години, състои се от 7 члена и работи на обществени начала. Членовете на настоятелството да нямат роднински връзки по права и съребрена линия до четвърта степен. Промени в неговия състав могат да се правят и на общите годишни и извънредни събрания.

*ал.2* Настоятелството провежда своите редовни заседания най-малко един път на 3 месеца. Заседанията са редовни, когато на тях присъстват повече от половината от членовете му. Решенията се вземат с обикновено мнозинство.

*ал.З* Настоятелството може да изгражда помощни комисии и работни групи по отделни проблеми и направления от дейността си, в които влизат членове на настоятелството, читалищни работници и други читалищни членове.

**Чл.18** *ал. 1* Настоятелството има следните правомощия:

а) свиква общото събрание

б) осигурява изпълнението на решенията на общото събрание

в) подготвя проектобюджета на читалището и утвърждава щата му и длъжностните характеристики на работещите в читалището

г) подготвя и внася в общото събрание отчет за дейността на читалището

д) назначава щатното ръководно лице в читалището (секретаря) и утвърждава
длъжностната му характеристика

е) утвърждава годишните планове за работа на читалището, планови и план-сметки за провеждане на по-значими прояви от селски и общински мащаб

ж) разпорежда се с имуществото на читалището

з) обсъжда и приема материали, които ще внася читалището до по-висшестоящи организации-общината, Министерство на културата, Съюза на народните читалища и др.

и) приема и обсъжда докладни предложения, информации, жалби, препоръки на комисиите, ръководствата на самодейните колективи, художествени ръководители, щатни служители в читалището, членове на читалището.

й) съдейства за привличането на нови членове и съмишленици на читалището к) осъществява връзката на читалището с други читалища, творчески групи, културни институти, творчески съюзи и др.

л) набира допълнителни финансови средства за дейността на читалището м) взема решения за разкриване на помощни стопански дейности

н) взема решения за откриване или закриване на самодейни колективи, школи, клубове и други форми на работа.

о) утвърждава промени в Правилника за вътрешния ред в читалището

п) взема решения за морално и материално стимулиране на работещите в читалището и читалищните членове.

 *ал.2* Редовни заседания на настоятелството се провеждат с писмено или устно предизвестие на Председателя (секретаря) съдържащо: дневен ред, дата, място, и час на събитието.

*ал.З* Извънредни заседания на настоятелството се свикват:

а) по искане на Председателя на читалището

б) по искане на Проверителната комисия

в) по искане на 2/3 от членовете на настоятелството

*ал.4* При вземане на специални решения необходимо е всеки член на настоятелството да се подпише с мнение *"за", "против", "въздържал се"*

*ал.5* Членовете на настоятелството се освобождават предсрочно:

а) при установяване на съществуващи нарушения на закона, устава и незадоволителна оценка на дейността им от общото събрание

б) при болест или смърт

в) по собствено желание (оставка)

г) при три последователни безпричинни отсъствия от заседание

*ал.6* Освободените места в настоятелството се попълват от избраните подгласници.

**Чл.19** Председателят на читалището има следните правомощия:

*ал.1* Организира дейността на читалището съобразно закона, устава и решенията на общото събрание

*ал.2* Председателят на читалището се избира от общото събрание за срок от 3 години и работи на обществени начала.

*ал.З* Представлява читалището

*ал.4* Свиква и ръководи заседанията на настоятелството и общите събрания на читалището

*ал.5* Сключва и прекратява трудовите договори със служителите на читалището, въз основа на решение на настоятелството

*ал.б* Упражнява контрол по правилната експлоатация и стопанисване на имуществото на читалището

*ап.* 7 Председателят може да бъде освободен предсрочно:

а) по негово собствено желание, изразено в писмен вид до общото събрание с предизвестие един месец

б) при установяване на съществени нарушения на Устава и Закона и незадоволителна оценка на работата му от общото събрание

в) при болест или смърт, функциите на председателя се поемат от упълномощено от настоятелството лице до провеждането на нов избор

**Чл.20** *ал.1* Секретарят има следните правомощия като щатно лице:

а) ръководи текущата дейност на читалището и работата на щатния и обслужващ персонал;

б) участва по право в работата на настоятелството, ако не е избран за член на същото;

в) организира и непосредствено участва в изпълнението на решенията на общото събрание и настоятелството;

г) контролира разходването на паричните средства на читалището и заверява разходните документи;

д) носи солидарна отговорност с председателя за опазването и ползването на имуществото на читалището;

е) заедно с председателя подготвя заседанията на настоятелството и общото събрание;

ж) представлява читалището съобразно длъжностната му характеристика;

з) при отсъствие замества Председателя;

*ал.2* Секретарят може да бъде освободен предсрочно:

а) по собствено желание, изразено в писмен вид до настоятелството и общото събрание с предизвестие един месец;

б) от настоятелството при установяване на съществени нарушения на закона и устава и при незадоволителна оценка за работата му;

в) при предсрочно освобождаване, при болест или смърт, функциите на освободения се поемат от члена на настоятелството по решение на същото до назначаването на нов изпълнител на тази длъжност.

**Чл.21** *ал.1* Проверителната комисия се избира за срок от 3 години, състои се от трима членове, които избират помежду си Председател и членове. Същите работят на обществени начала.

*ал.2* Членовете на проверителната комисия не могат да бъдат лица, които са в трудовоправни отношения с читалището или са роднини на членове на настоятелството,председателя или на секретаря по права линия, съпрузи, братя, сестри, и роднини по сватовство от първа степен.

*ал.З* Проверителната комисия осъществява контрол върху дейността на настоятелството, председателя и секретаря на читалището, чрез текущи годишни проверки по спазването на закона, устава и решенията на общото събрание.

*ал.4* Представя писмен отчет пред общото събрание по финансовото имуществено състояние на читалището.

*ал.5* При констатирани нарушения уведомява общото събрание на читалището, а при данни за извършено престъпление и органите на прокуратурата.

*ал.б* Не могат да бъдат избирани за членове на настоятелството и на проверителната комисия, и за секретари лица, които не са членове на читалището и са осъждани на лишаване от свобода за умишлени престъпления от общ характер.

**ГЛАВА ПЕТА**

**ФИНАНСОВА ДЕЙНОСТ И МАТЕРИАЛНА БАЗА**

**Чл.22** *ал.1* Читалището набира финансови средства от следните източници:

а) членски внос;

б) културно-просветна и информационна дейност - платени културни услуги с участието на собствени и гостуващи изпълнители

в) субсидии от държавния и общински бюджет

г)наеми от движимо и недвижимо имущество

д) дарения и завещания

е) такси за участия в курсове, школи, кръжоци и други форми на обучение, както и такси за ползване на определени библиотечни услуги

ж) други източници

*ал.2* При разпределението на предвидените по държавния и общинския бюджет средства, в комисията по разпределението задължително присъства упълномощен представител на настоятелството

*ал.З* След утвърждаването на определена сума от държавния и общински бюджети същата се предоставя на читалището за самостоятелно управление.

*ал.4* При недостиг на средства за ремонт и поддръжка на читалищната сграда и помещения се изискват допълнителни средства от Общинския съвет.

**Чл.23** *ал.7* Председателят ежегодно, в срок до 10 ноември, представя на кмета на Общината предложение за дейността на читалището през следващата година.

*ал.2* Оформянето на оправдателните документи и отчитането на разходите става по установения ред.

*ал.З* Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на годишната програма и за изразходваните от бюджета средства през предходната година.

 **Чл.24** *ал.1* Имуществото на читалището се състои от правото на собственост върху сградата и обзавеждането, библиотечния фонд, ценни книжа и друго придобито и предоставено имущество, въз основа на Закона за народните читалища, а също така от имоти и материална база, подарени на читалището или придобити с негови собствени средства.

 *ал.2* Читалището не може да отчуждава недвижими вещи и да учредява ипотека върху тях.

*ал.З* Движими вещи могат да бъдат отчуждавани или залагани само по решение на настоятелството

*ал.4* Недвижимо и движимо имущество собственост на читалището, както и приходите от него не подлежат на принудително изпълнение, освен за вземания, произтичащи от трудови правоотношения.

**ГЛАВА ШЕСТА**

**ПРЕКРАТЯВАНЕ**

**Чл.25** *ал.1* Читалището може да бъде прекратено по решение на общо събрание, взето с мнозинство най-малко 2/3 от неговите членове, вписано в регистъра на Окръжния съд. То може да бъде прекратено с ликвидация или по решение на Окръжния съд, ако:

а) дейността му противоречи на Закона, Устава и добрите нрави

б) имуществото му не се използва според целите и предмета на дейност на
читалището

в) налице е трайна невъзможност читалището да действа и не развива дейност за период от две години.

г)когато не е учредено по законния ред

д)когато е обявено в несъстоятелност

*ал.2* Прекратяването на читалището по решение на Окръжен съд, може да бъде поставено по искане на министъра на културата или прокурора.

 *ал.З* Прекратяване на читалището по искане на прокурора се вписва служебно.

**Чл.26 За** неуредените случаи се **прилага Законът за юридическите лица** с **нестопанска цел.**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

Читалището има кръгъл печат с надпис в окръжност Община Петрич, с.Първомай, в средата разтворена книга с надпис Народно читалище "Димитър Благоев-1956г.".

Професионален празник на читалището е 24 май - Денят на Св. Св.Кирил и Методий, денят на славянската писменост, на българската просвета и култура.

С този Устав се урежда по-нататъшното развитие, управлението, дейността, финансирането, издръжката, стопанисването и цялостния живот на Народно читалище "Димитър Благоев-1956" - с.Първомай, област Благоевград.

Уставът е приет на общото събрание на читалищните членове на 26.02.2010 г.

Променен и редактиран на общо събрание на читалищните членове на 23.02.2018г.